stanford-oval/wikipedia huggingface dataset:
Balder
Proosa-Edda

Balder tunnetaan ensisijaisesti juuri hänen kuolemansa ympärille kehittyneestä myytistä. Hänen kuolemansa voidaan nähdä ensimmäisenä askeleena sille tapahtumasarjalle, mikä johtaa jumalten kuolemaan ragnarökissa. Eddaruno Näkijättären ennustus eli Völuspá kertoo, että hän syntyy uudestaan uuteen maailmaan.
Hän näki unia omasta kuolemastaan ja hän masentui niistä niin, että Balderin äiti Frigg laittoi jokaisen maailman esineen vannomaan, ettei koskaan vahingoittaisi hänen poikaansa. Kaikki paitsi misteli vannoivat valan. Frigg ajatteli sen olevan liian pieni ja merkityksetön, joten hän ei pakottanut sitä tahtoonsa. Kun Loki kuuli tapahtumasta, hän loi maagisen keihään nimenomaisesta kasvista, ja vei sen jumalten uudelle huvittelupaikalle, missä he heittelivät Balderia esineillä jotka kuitenkin iskeytyivät pois hänestä tekemättä vahinkoa. Loki antoi keihään Baldurin veljelle, sokealle Höðrille, joka sitten tarkoittamatta surmasi veljensä. Tapahtuman vuoksi Odin ja Rindr tekivät lapsen nimeltään Váli, jonka syntymän ainut syy oli rangaista Höðria. Myöhemmin Balderin petetty veli surmattiin.
Ennen kuin Balder poltettiin Hringhorni-laivallaan Odin kuiskutteli hänen korvaansa arvoituksen, jonka valepukuinen Odin itse kysyisi Vavtrudner-jättiläiseltä Vafþrúðnismál-runossa. Arvoitus esiintyy myös Hervarar-saagassa. Thor potkaisi kääpiö Litin hautajaistuleen, ja hän paloi hengiltä. Myös Balderin vaimo Nanna heittäytyi tuleen odottaakseen ragnarökia, jolloin hän jälleen näkisi miehensä. Balderin talo poltettiin myös samaisessa tulessa. Jättiläinen Hyrrokkin työnsi laivan merelle sellaisella voimalla, että tuli roihahti korkealle ja maa järisi.
Friggin pyynnön vuoksi Hel lupasi vapauttaa Balderin alamaailmasta, jos kaikki esineet ja olennot surisivat häntä. Kaikki paitsi Thokk-jättiläinen surivatkin Balderin poismenoa, mutta koska yksi kieltäytyi, Balder ei päässyt vapaaksi. Hän on kuitenkin pääsevä vapaaksi Ragnarökin jälkeen, jolloin kaikki Thorin pojat johtaisivat uutta maailmaa.
Kun jumalat saivat selville, että Thokk olikin ollut Loki valepuvussa, he ottivat Lokin kiinni ja sitoivat hänet kolmeen kiveen kiinni. Tämän jälkeen käärme sidottiin hänen yläpuolelleen, ja sen myrkky putosi Lokin kasvoille. Sigyn, hänen vaimonsa, oli ottamassa myrkkytippoja kulhoon, mutta aina kun hän kääntyi tyhjentämään astiaa, myrkkyä tipahteli Lokin päälle, ja hän vääntelehti tuskissaan aiheuttaen maanjäristyksiä. Jumala kuitenkin vapauttaisi itsensä juuri ajoissa hyökkäämään muiden jumalten kimppuun ragnarökin aikaan.
Runo-Edda

Näkijättären näyt Völuspá-runossa sisältävät myös näyn kohtalokkaasta mistelistä.
"Minä näin Baldrille,

Odinnin pojalle,

veristyneelle jumalalle,

varatun kohtalon:

näin, miten kohosi

tasankojen ylle

hentoinen, kaunis

mistelikasvi.



Se oksa juuri,

näöltä niin ohut,

oli murheen ase,

Hödr sen ampui."
Gesta Danorum

1100-luvulla elänyt tanskalainen historioitsija, Saxo Grammaticus, kertoi toisenlaisen version Balderin myytistä. Hänen mukaansa Balderus ja Høtherus olivat Nannan, Norjan kuninkaan Gewarin tyttären, kilpakosijoita. Balderus oli puolijumala, eikä mikään tavallinen terä häntä haavoittaisi. Kilpailijat kohtasivat toisensa kammottavassa taistelussa, ja vaikka Odin ja Thor sekä muut jumalat olivat Balderuksen puolella, hän hävisi ja pakeni taistelukentältä. Høtherus meni naimisiin prinsessan kanssa. Balderus ei kuitenkaan luovuttanut ja kohtasi Høtheruksen uudestaan taistelukentällä hävitäkseen entistäkin selvemmin. Høtherus iski häntä kuolettavasti taikamiekalla, minkä hän oli saanut satyyri Mimingiltä. Hävinnyt ja haavoitettu Balderus kärsi kipujaan kolme päivää, kunnes menehtyi.
Beowulf

Beowulfissa Balder esiintyy göötalaisena prinssi Herebealdina, jonka hänen veljensä Hæþcyn surmaa. Surevan Odinin paikalla on tässä tarinassa kuningas Hreðel.
Analogiat

Balderin legendaarinen kuolema muistuttaa persialaisen sankarin Esfandyarin kuolemaa Shahnamehissä. Balderia on myös verrattu Jeesukseen.
Muun muassa M. A. Castrén on esittänyt ajatuksen, että Balder on taruhahmona samanlainen kuin suomalainen Lemminkäinen.[lähde? ] Toisin kuin Kalevalassa, joissakin suomalais-karjalaisissa runoissa Lemminkäinen kuolee jumalten pidoissa sokean surmaamana kuten Balderkin.
Aiheesta muualla

Kuvia tai muita tiedostoja aiheesta Balder Wikimedia Commonsissa
Bergün Filisur

| Bergün Filisur |
| --- | --- |
 Filisurin kylä on kunnan keskuspaikka.
 vaakuna

 Bergün Filisur
 Koordinaatit: 46°39′N, 9°43′E 
Valtio:   Sveitsi
Kantoni:  Graubünden
Hallintoalue (Region):  Albulan alue
Pinta-ala:  
 – Kokonaispinta-ala:  190,22 km²
Korkeus:  940–3 418 m
Väkiluku (31.12.2016)  (Bergün/Bravuognin ja Filisurin asukkaat ennen yhdistymistä):  961
 – Väestötiheys:  5 as./km²
 
 www.berguenfilisur.ch 
Infobox OKVirheellinen NIMI-arvo: 
Bergün Filisur on kunta Sveitsissä Graubündenin kantonissa Albulan hallintoalueella. Kunta muodostettiin yhdistämällä Bergün/Bravuognin ja Filisurin kunnat 1.1.2018. Vuoden 2016 lopulla näissä kunnissa oli yhteensä 961 vakinaista asukasta.
Sijainti

Bergün Filisur sijaitsee Albula- ja Landwasserjokien varrella Albulasolan luoteispuolella. Asutus on keskittynyt jokilaaksoihiin runsaan 1 000 metrin korkeuteen. Kunnan korkein kohta on Piz Kesch (3 418 m mpy.).
Nähtävyyksiä

Kunnan nähtävyyksiä ovat muun muassa Albulan rautatie, Landwasserviadukt sekä Jenisbergin walserilaiskylä.
Aiheesta muualla

Simonett, Jürg: Bergün/Bravuogn (Sveitsin historiallisen tietosanakirjan web-sivut) Historisches Lexikon der Schweiz (HLS).  11.6.2004. Bern:  Stiftung HLS. (saksaksi), (ranskaksi), (italiaksi)
Simonett, Jürg: Filisur (Sveitsin historiallisen tietosanakirjan web-sivut) Historisches Lexikon der Schweiz (HLS).  23.2.2007. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Bergün/Bravuogn Wikimedia Commonsissa
Kuvia tai muita tiedostoja aiheesta Filisur Wikimedia Commonsissa
Brandon T. Jackson

| Brandon T>  Jackson |
| --- | --- |
 Brandon T. Jackson tammikuussa 2009
Henkilötiedot
Koko nimi:  Brandon Timothy Jackson
Syntynyt: 17. maaliskuuta 1984 (ikä 40) 
Näyttelijä
Aktiivisena:  2001–
Aiheesta muualla
IMDb 
Elonet
Brandon T. Jackson (s. 7. maaliskuuta 1984) on yhdysvaltalainen näyttelijä ja koomikko. Hän on esiintynyt muiden muassa elokuvissa Roll Bounce (2005), Kurvikkaat kiltzit (2006), Tropic Thunder (2008), Percy Jackson: Salamavaras (2010) ja Hamekyttä 3 (2011).
Aiheesta muualla

Brandon T. Jackson Internet Movie Databasessa. (englanniksi)
Brandon Thomas

Brandon Thomas
Brandon Thomas (s. 25. joulukuuta 1856 Liverpool, Britannia – 19. kesäkuuta 1914 Lontoo, Britannia) oli brittiläinen kirjailija, näytelmäkirjailija ja näyttelijä.
Thomasin näytelmää Charleyn täti (Charley's Aunt) on esitetty Suomessakin, ja sen pohjalta on tehty Ruotsissa 1926 elokuva Charleys tant, jonka on ohjannut Elis Ellis. Myös Hasse Ekmanin elokuva Fram för lilla Märta vuodelta 1945 perustuu tähän näytelmään.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Brandon Thomas
Borja García

Borja García
Borja García (s. 15. joulukuuta 1982 Espanja) on espanjalainen moottoriurheilija. Hän on kilpaillut World Series by Renault -sarjassa vuosina 2001–2002 ja Espanjan F3-mestaruussarjassa 2003–2004. F3-sarjan hän voitti 2004. Hän kilpaili myös GP2-sarjassa kausina 2005 ja 2007. Nykyään hän kilpailee Superleague Formula -sarjassa.
García ajoi GP2-sarjassa kaudella 2005 Racing Engineering -tallissa ja saavutti kaksi palkintosijaa. Kaudella 2007 hän ajoi Durango-tallissa ja sai 28 pistettä ja 10. sijan MM-taulukossa. Vuonna 2008 García siirtyi Superleague Formula -sarjaan.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Racing Engineering | SMRFEA Kesk. | SMRSPR 10 | ESPFEA Kesk. | ESPSPR 10 | MONFEA 10† | EURFEA Kesk. | EURSPR EX | FRAFEA Kesk. | FRASPR 12 | GBRFEA 17 | GBRSPR 9 | GERFEA 17 | GERSPR 5 | HUNFEA 11 | HUNSPR Kesk. | TURFEA 3 | TURSPR 5 | ITAFEA Kesk. | ITASPR 10 | BELFEA 6 | BELSPR 2 | BHRFEA 19 | BHRSPR 17 | 17,5 | 14. |
| 2007 | Durango | BHRFEA 8 | BHRSPR 4 | ESPFEA 5 | ESPSPR 14 | MONFEA 16† | FRAFEA 12 | FRASPR 20† | GBRFEA 20† | GBRSPR 17 | EURFEA 19 | EURSPR 12 | HUNFEA 5 | HUNSPR 5 | TURFEA 5 | TURSPR 4 | ITAFEA Kesk. | ITASPR 19 | BELFEA 16 | BELSPR 17 | VALFEA 5 | VALSPR 4 |  |  | 28 | 10. |
Aiheesta muualla

Borja Garcian viralliset nettisivut
Boise City Subdivision

Boise City Subdivision on BNSF Railwayn Powder Riverin palvelualueeseen kuuluva rataosuus, joka johtaa Amarillosta Texasista Oklahomassa sijaitsevan Boise Cityn kautta La Juntaan Coloradoon. Rataosan pituus on 413,2 kilometriä.
Henkilöliikennettä on vain La Juntan ja Las Animas Junctionin välisellä osuudella, jota käyttää Amtrakin Southwest Chief. Suurin sallittu nopeus tavaraliikenteessä on 64 km/h. Henkilöliikenteen alaisella osuudella suurin sallittu nopeus henkilöliikenteessä on 127 km/h ja tavaraliikenteessä 96 km/h.
Rataosa on lähes koko matkaltaan yksiraiteinen, lukuun ottamatta lyhyttä kaksoisraideosuutta La Juntan itäpuolella. Valtaosaa radasta ei myöskään ole varustettu rautatieliikenteen ohjauslaittein eikä opastimin, ja näillä osuuksilla liikenteenohjaus hoidetaan radioitse annettavin liikkumisluvin.
Liikenne

Boise City Subdivision ja sen kanssa lähes samansuuntainen rataosuus Dalhart Subdivision muodostavat kaksoisyhteyden Coloradossa sijaitsevan Pueblon ja Texasin Amarillon välille. BNSF Railway käyttää Boise City Subdivisionia pääasiassa etelään kulkevien junien reittinä, kun pohjoiseen menevä liikenne kulkee Dalhart Subdivisionin kautta.
Rataosalla liikennöivät sekä etelään kulkevat sekatavarajunat että pitkät vilja- ja hiilijunat. Union Pacific Railroadilla on radankäyttöoikeus koko rataosalla.
Yhdysliikenneasemat

BNSF Railwayllä on rataosan varrella yhdysliikenneasemia muiden liikennöitsijöiden kanssa.
| Liikennöitsijä | Paikkakunta |
| --- | --- |
Cimarron Valley Railroad: Boise City, Oklahoma
Cimarron Valley Railroad: Springfield, Oklahoma
Texas North Western Railway: Etter, Texas
Union Pacific Railroad: Stratford, Texas
Brandon Rush

| Brandon Rush |
| --- | --- |
 Rush vuonna 2015.
Henkilötiedot
Koko nimi:  Brandon Leray Rush
Syntynyt: 7. heinäkuuta 1985 (ikä 39) Kansas City, Missouri, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pieni laitahyökkääjä
Pituus:  198 cm
Paino:  100 kg
Nyk. joukkue:  Minnesota Timberwolves
Sarja:  NBA
NBA-varaus:  13. varaus 2008 (Portland Trail Blazers)
Pelaajaura
Yliopistojoukkueet
2005–2008:  Kansasin yliopisto
Seurajoukkueet
2008–2011 2011–2013 2013–2014 2014–2016 2016–:  Indiana Pacers Golden State Warriors Utah Jazz Golden State Warriors Minnesota Timberwolves
Brandon Leray Rush (s. 7. heinäkuuta 1985 Kansas City, Missouri) on yhdysvaltalainen koripalloilija, joka on pelannut NBA:ssa vuodesta 2008 lähtien.
Portland Trail Blazers varasi heittävänä takamiehenä tai pienenä laitahyökkääjänä pelaavan Rushin NBA:han 13. vuorolla vuoden 2008 varaustilaisuudessa. Tätä ennen hän pelasi kolme kautta Kansasin yliopiston joukkueessa ja voitti NCAA:n mestaruuden vuonna 2008. Rush aloitti NBA-uransa Indiana Pacersissa ja on edustanut myös Utah Jazzia ja Golden State Warriorsia. Vuonna 2015 hän voitti Warriorsissa NBA:n mestaruuden. Kesällä 2016 hän siirtyi Minnesota Timberwolvesiin 3,5 miljoonan dollarin arvoisella yksivuotisella sopimuksella.
Rushin Kareem-veli on kilpauransa päättänyt koripalloilija, joka pelasi urallaan NBA:ssa ja Liettuassa.
Aiheesta muualla

Kuvia tai muita tiedostoja aiheesta Brandon Rush Wikimedia Commonsissa
Golden State Warriors – NBA:n mestari 2015
1 Ognjen Kuzmić ·
4 Brandon Rush ·
5 Marreese Speights ·
7 Justin Holiday ·
9 Andre Iguodala ·
10 David Lee ·
11 Klay Thompson ·
12 Andrew Bogut ·
19 Leandro Barbosa ·

20 James Michael McAdoo ·
23 Draymond Green ·
30 Stephen Curry ·
31 Festus Ezeli ·
34 Shaun Livingston ·
40 Harrison Barnes

Päävalmentaja Steve Kerr 

Apuvalmentajat Ron Adams · Jarron Collins · Bruce Fraser · Alvin Gentry · Keke Lyles · Luke Walton
Bint Jbeil

| Bint Jbeil (بنت جبيل) |
| --- | --- |

 Bint Jbeil
 Koordinaatit: 33°07′N, 35°26′E 
Valtio:  Libanon
Alue:  Nabatîyén alue
Infobox OKVirheellinen NIMI-arvo: 
Bint Jbeil on libanonilainen kaupunki noin 10 kilometrin päässä Israelin ja Libanonin väliseltä rajalta. Se on etelälibanonilaisen Nabatian alueen toiseksi suurin kaupunki ja siellä uskotaan olevan noin 30 000 asukasta. Tarkkaa väkilukua ei ole saatavissa, koska Libanonissa suoritettiin virallinen väestönlaskenta alueella viimeksi 1932.
Taistelut

Israelin Golanin prikaati ryhtyi hyökkäykseen alueella 25. heinäkuuta 2006. Edeltävänä päivänä yöllä Israelin helikopteri putosi ja molemmat lentäjät kuolivat. 26. heinäkuuta ilmoitti Israel tappioikseen yhdeksän kaatunutta ja 25 haavoittunutta. 29. heinäkuuta Israelin maavoimat vetäytyivät.
The Jerusalem Postissa Yaakov Katzin kirjoittamassa artikkelissa Israelin 7. prikaatin komentajana eversti Amnon Eshel Assulin viittasi 25. heinäkuuta Israelin armeijan pitäneen Bint Jbeiliin "terrorin pääkaupunkina". Assulinin mukaan Israelin armeija olisi ottanut Bint Jbeilin haltuunsa ja 40 Hizbollahin taistelijaa olisi saanut surmansa, mutta kaupungin ulkopuolella olisi vielä vastarintapesäkkeitä ja että kaupungin torille olisi jäänyt sata taistelijaa kätkeytyneenä. Seitsemännen prikaatin kanssa taisteli Golanin prikaati ja laskuvarjojoukot. Assulini mukaan taistelijat olisivat ampuneet sairaaloista, kouluista ja moskeijoista. Operaation oli suunniteltu kestävän kahdesta kolmeen päivään, mutta se voi jatkua pidempään.
Kerenin patteriston komentajan everstiluutnantti Avi Manon mukaan patteristo oli ampunut 3 000 kranaattia Bint Jbeiliin operaation alettua aikaisemmin viikolla. Tykistötuli voitiin osoittaa suoraan taloihin ja muihin kohteisiin, jolloin tuho oli Manon mukaan suurempaa kuin Hizbollahin Israeliin ampumien rakettien aiheuttama.
Aiheesta muualla

Bint Jbeilin kaupungin verkkosivut  (Arkistoitu – Internet Archive) (englanniksi)
Bint Jbeilin väestöarvio  (Arkistoitu – Internet Archive) (englanniksi)
Black Holes & Revelations

| Black Holes & Revelations Muse |
| --- | --- | --- |

Studioalbumin tiedot
 Äänitetty : elo–joulukuu 2005
 Julkaistu: 3. heinäkuuta 2006
 Tuottaja(t): Rich Costey, Muse
 Tyylilaji: alternative rock, new prog, space rock, progressive metal
 Kesto: 45.28
 Levy-yhtiö: Helium 3, Warner Bros.
Listasijoitukset
  Suomen virallinen lista: 3.    Midprice: 1.
Musen muut julkaisut
| Absolution 2003 | Black Holes & Revelations 2006 | HAARP 2008 |
Singlet albumilta Black Holes and Revelations
 ”Supermassive Black Hole” Julkaistu: 19. kesäkuuta 2006  ”Starlight” Julkaistu: 4. syyskuuta 2006  ”Knights of Cydonia” Julkaistu: 27. marraskuuta 2006  ”Invincible” Julkaistu: 9. huhtikuuta 2007  ”Map of the Problematique” Julkaistu: 18. kesäkuuta 2007
Black Holes & Revelations on englantilaisen rock-yhtye Musen neljäs studioalbumi. Albumi julkaistiin maailmanlaajuisesti heinäkuussa 2006. Se myi 115 144 kappaletta ensimmäisellä viikollaan Britanniassa, mikä voittaa selvästi Musen edellisen albumin Absolutionin vastaavan myynnin (71 597 kappaletta). Black Holes & Revelationsia oli tammikuuhun 2007 mennessä myyty yhteensä yli 2 miljoonaa kappaletta. Suomessa albumi nousi virallisen listan sijalle 3.
Albumin kansi

Kansitaiteesta vastasi Storm Thorgerson. Kuvassa esiintyy neljä miestä pöydän äärellä Marsin pinnalla. Yksityiskohtana pöydällä on kolme pienoishevosta.
Kappaleet

Kaikki kappaleet säv. ja san. Matthew Bellamy.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Take a Bow | 4.35 |  |  |  |  |  |  |  |
| 2. | Starlight | 3.59 |  |  |  |  |  |  |  |
| 3. | Supermassive Black Hole | 3.29 |  |  |  |  |  |  |  |
| 4. | Map of the Problematique | 4.18 |  |  |  |  |  |  |  |
| 5. | Soldier's Poem | 2.03 |  |  |  |  |  |  |  |
| 6. | Invincible | 5.00 |  |  |  |  |  |  |  |
| 7. | Assassin | 3.31 |  |  |  |  |  |  |  |
| 8. | Exo-Politics | 3.53 |  |  |  |  |  |  |  |
| 9. | City of Delusion | 4.48 |  |  |  |  |  |  |  |
| 10. | Hoodoo | 3.43 |  |  |  |  |  |  |  |
| 11. | Knights of Cydonia | 6.06 |  |  |  |  |  |  |  |
| iTunesin ja Japanin bonusraita |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Glorious | 4.38 |  |  |  |  |  |  |  |
Kokoonpano

Matthew Bellamy – laulu, kitara, piano, syntetisaattori
Christopher Wolstenholme – basso, taustalaulu, kontrabasso kappaleessa "Soldiers Poem", syntetisaattori kappaleissa "Map of the Problematique" ja "Hoodoo"
Dominic Howard – rummut, lyömäsoittimet, laulu ja elektroniset rummut kappaleessa "Supermassive Black Hole", Buchla 200e kappaleessa "Take a Bow"
Arvostelut

Metacritic: 75/100
AllMusic:
Alternative Press:
Desibeli.net:
Entertainment Weekly: B+
Pitchfork: 4.2/10
Rolling Stone:
Soundi:
Britannia (lautapeli)

Britannia on Lewis Pulsipherin kehittämä 3–5 pelaajan historia-aiheinen lautapeli. Sen ensimmäinen versio ilmestyi jo vuonna 1986, ja 2000-luvulla pelistä on ilmestynyt Fantasy Flight Gamesin kustantama uudistettu laitos.
Peli käsittelee Ison-Britannian historiaa runsaan tuhannen vuoden ajalta roomalaisten maihinnoususta aina Vilhelm Valloittajaan ja normannien rantautumiseen asti. Pelin kesto on noin 2–4 tuntia. Pelin voittaja ratkeaa pisteillä.
Aiheesta muualla

Britannia BoardGameGeek-sivustolla.
Byron Yasui

Byron K. Yasui (s. 1940) on yhdysvaltalainen säveltäjä, kontrabasisti ja kitaristi. Hän on työskennellyt sekä klassisen musiikin että jazzin parissa.
Yasui suoritti kandidaatin arvon kasvatustieteissä ja opiskeli sivuaineenaan musiikkia Havaijin yliopistossa, josta valmistui vuonna 1965. Northwestern Universitysta hän valmistui sävellyksessä musiikin maisteriksi vuonna 1967 ja musiikin tohtoriksi 1972. Hänen opettajinaan toimivat muiden muassa Richard Hillert, Armand Russell ja Alan Stout. Yasui liittyi Havaijin yliopiston henkilökuntaan vuonna 1972.
Yasuin sävellyksiä on esitetty muun muassa Lincoln Center for the Performing Artsissa. Carnegie Hallissa kantaesitettiin kaksi hänen orkesteriteostaan. Kesäkuussa 2015 ukulelensoittaja Jake Shimabukuro ja JoAnn Fallettan johtama Honolulun sinfoniaorkesteri kantaesittivät Yasuin ukulelelle ja orkesterille säveltämän konserton Campanella.
Yasui on toiminut vapaana jazzkontrabasistina, osa-aikaisena Honolulun sinfoniaorkesterin kontrabasistina ja klassisen kitaraduon jäsenenä brasilialaisen Carlos Barboso-Liman yhteistyökumppanina.
Brunei kesäparalympialaisissa 2012

Brunei osallistui Lontoon kesäparalympialaisiin vuonna 2012 vain yhden yleisurheilijan joukkueella. Kyseessä oli maan ensimmäinen, ja toistaiseksi myös ainoa, esiintyminen paralympialaisissa, eikä se saavuttanut mitaleita. Maan ainoa edustaja Shari Haji Juma'at toimi myös maan lipunkantajana avajaisissa.
Joukkue > Yleisurheilu

Maan ainoa edustaja, Shari Haji Juma'at, osallistui miesten keihäänheittoon luokassa F54-56 sijoittuen 15 heittäjän joukossa kahdeksanneksi tuloksella 26.17 metriä.
Shari Haji Juma'at - Miesten keihäänheitto (Luokka:F54-56)
Brandon Svendsen

| Brandon Svendsen> Henkilötiedot |
| --- | --- |
Syntynyt: 11. huhtikuuta 1985 (ikä 39) Roseville, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  80 kg
Pelaajaura
Pääsarjaura:  2009–2013
Aik. seurat:  Binghamton Senators   Bridgeport Sound Tigers   Rockford IceHogs
Brandon Svendsen (s. 11. huhtikuuta 1985 Roseville, Minnesota, Yhdysvallat) on yhdysvaltalainen ammattilaisuransa päättänyt jääkiekkoilija.
Ura

Tri-City Storm varasi Svendsenin vuoden 2003 USHL:n varaustilaisuudessa 130. pelaajana. Svendsen siirtyi varausta seuranneeksi kaudeksi North American Hockey Leaguessa pelanneeseen Fargo-Moorhead Jetsiin, jossa teki 46 ottelussa tehot 18+17=35. Kaudella 2004–2005 hän pelasi USHL:ssä Cedar Rapids Roughridersin joukkueessa. Hän teki 60 pelaamassaan ottelussa 19 maalia ja yhteensä 45 tehopistettä. 11 pudotuspeliottelussa Svendsen teki neljä maalia ja antoi yhtä monta maaliin johtanutta syöttöä. Joukkue voitti kauden päätteeksi Clark Cupin.
Kaudeksi 2005–2006 Svendsen siirtyi yliopistosarja NCAA:han, jossa hän edusti Bowling Greenin osavaltionyliopiston joukkuetta seuraavien neljän kauden ajan. Yhteensä Svendsen pelasi joukkueen riveissä 148 ottelua tehden niissä 32 maalia sekä 44 syöttöpistettä eli yhteensä 76 tehopistettä. Hänelle kertyi lisäksi 110 rangaistusminuuttia. Opiskelun päätyttyä Svendsen pelasi vielä loppukauden 2008–2009 ajan ECHL:ssä Idaho Steelheadsin riveissä tehden 11 ottelussa neljä maalia ja yhteensä 19 tehopistettä.
Debytoituaan ammattilaistasolla Steelheadsissa, Svendsen siirtyi kaudeksi 2009–2010 AHL-seura Binghamton Senatorsiin. Hän pelasi Senatorsissa 71 runkosarjaottelua, mutta joutui kauden aikana pelaamaan myös viisi ottelua sarjatasoa alempana ECHL:ssä.
Ensimmäisen kokonaisen ammattilaiskautensa jälkeen Svendsen solmi sopimuksen ECHL-joukkue Kalamazoo Wingsin kanssa. Hänet kuitenkin lainattiin AHL-seura Bridgeport Sound Tigersiin, jossa hän pelasi 61 ottelua tehden seitsemän maalia sekä yhdeksän syöttöpistettä. ECHL:ssä hän pelasi kymmenen runkosarjaottelua AHL:n tapaan tehoilla 7+9=16. 19 pudotuspeliottelussa Svendsen teki viisi maalia sekä syötti seitsemän.
Elokuussa 2011 Wings teki Svendsenin kanssa jatkosopimuksen. Joulukuussa hänet lainattiin jälleen AHL:ään, Binghamton Senatorsiin, jossa hän pelasi viisi ottelua saaden tilastoihinsa yhden syöttöpisteen sekä yhden kahden minuutin rangaistuksen. Tammikuussa Svendsen lainattiin uudelleen, tällä kertaa Rockford IceHogsiin, jossa hän pelasi loppukauden aikana 39 ottelua tehoilla 4+10=14.
Rockford ja Svendsen solmivat kesäkuussa 2012 seuraavan kauden kattavan jatkosopimuksen. Svendsen pelasi kauden 2012–2013 aikana 40 ottelua tehden kuusi maalia sekä kuusi syöttöpistettä. Hän pelasi vielä neljä ECHL-ottelua Toledo Walleyen joukkueessa. Kauden jälkeen Svendsen ilmoitti lopettavansa ammattilaisuransa.
Borchsenius

Borchsenius on muun muassa seuraavien henkilöiden sukunimi:
Hanne Borchsenius (1935–2012), tanskalainen näyttelijä
Otto Borchsenius (1844−1925), tanskalainen kirjailija
Poul Borchsenius (1897−1983), tanskalainen pappi ja kirjailija, vastarintaliikkeen aktiivi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Borculo

| Borculo |
| --- | --- |
 de Joriskerk Borculossa
 lippu:  vaakuna

 Koordinaatit: 52°7′0″N, 6°31′0″E 
Valtio:  Alankomaat
Provinssi:  Gelderland
Kunta:  Berkelland
Pinta-ala:  
 – Kokonaispinta-ala:  55,87 km²
Väkiluku (2019):  7 810
 – Väestötiheys:  140 as./km²
Aikavyöhyke:  UTC+1 (CET)
 – Kesäaika:  UTC+2 (CEST)
Infobox OKVirheellinen NIMI-arvo: 
Borculo on kylä ja entinen kunta Alankomaissa, Gelderlandin provinssissa. Se oli itsenäinen kunta vuoteen 2005 asti, jolloin se yhdistyi Eidebergenin, Needen ja Ruurlon muodostaen Berkellandin kunnan. Entisen Borculon kunnan muita asutuskeskittymiä ovat Geesteren, Gelselaar ja Haarlo.
Suuri osa kylästä tuhoutui elokuussa 1925, kun alueella riehui trombi. Suurta tuhoa aiheuttavat pyörremyrskyt ovat Alankomaissa erittäin harvinaisia.
Alankomaiden kuninkaan täydelliseen titteliin sisältyy edelleen myös arvonimi 'Borculon lordi'.